ঠেগামুখ বা থেগামুখ বাংলাদেশের সীমান্তের শেষ জনপদ। ঠেগামুখ থেকে কয়েক’শ গজ সামনেই ভারতের মিজোরাম। ভারতের সেভেন সিস্টারস এর একটি মিজোরাম। মিজোরামের সীমান্তে চোখে পড়ে উন্নয়ন অবকাঠামো । ঠেগামুখের লাগায়ো শিলচর ভারতীয় বাজার। তবে বিনা বাধায় স্থানীয় আদিবাসীরা চাইলে ওপার থেকে বাজার সদাই করে নিয়ে আসতে পারে। ভারতীয়রাও এপার থেকে মালামাল কিনে নিয়ে যায়। দীর্ঘদিন ধরে এটি দু’দেশের সম্প্রীতির সীমান্ত হিসেবে খ্যাত ঠেগামুখ। দু্‌ই পাড়ের মানুষের মাঝে রয়েছে আত্মীয়তার বন্ধন। ঠেগামুখ জনপদ বলতেই কেবল একটি বাজার। পাহাড় থেকে বয়ে আসা ঠেগা ছড়া। ছড়া এসে পড়েছে কর্ণফুলীতে। ছড়ার নামেই ‘ঠেগা’র নামকরণ। মিজোরামের ব্লু মাউন্টেইন বা নীল পাহাড়ের (লুসাই পাহাড়) স্রোতধারা এসে মিশেছে বাংলাদেশের ঠেগামুখ সীমান্তে। নদীর দুপাশে সীমান্তে দু্‌ই দেশেই চাকমাদের বসতি। দুই পাড়ে বাংলাদেশের সীমান্ত রক্ষী বাহিনী বিজিবি ও বিএসএফ পারস্পরিক বন্ধুত্ব রয়েছে। ছোট হরিণা থেকে ঠেগামুখ পেরিয়ে বিস্তৃত সীমান্ত পাহারায় নেতৃত্ব দিচ্ছেন বিজিবি অধিনায়ক লে.কর্ণেল মো.আতিক চৌধুরী । তাঁর নেতৃত্ব চলছে সীমান্ত সুরক্ষা। দুই বছরে আগের থেকে ছোট হরিণা ক্যাম্পও এখন বদলে গেছে। ক্যাম্পজুড়ে নান্দনিকতার প্রতিচ্ছবি। ক্যাম্পের অতিথিশালা সাজিয়েন বাঁশের কারুকাজে। এত দুর্গম জনপদে এমন পরিপাটি আয়োজন সত্যিই মুগ্ধ করে। আধুনিকতার সকল উপকরণেই রয়েছে এই ক্যাম্পে। জোন অধিনায়কের সহযোগিতা ও আন্তরিকতায় মিলল ঠেগামুখ দেখার সুযোগ। ছোট হরিণার সাধারণ পাহাড়ি –বাঙালিদের মুখে মুখে জোন অধিনায়কের প্রশংসা।